"DITSHWANELO TSA ME, MAIKARABELO A ME SAHRC e dira eng? • SAHRC e batlisisa dingongorego tsa ditlolomolao tsa ditshwanelo tsa botho mme e tlhokomela dingongorego tsa ditshwanelo tsa botho; • E tlhokomela le go begela Palamente ngwaga le ngwaga ka ga tswelelo ya Puso mo go tlisetseng Maaforikaborwa otlhe ditshwanelo tsa loago le ikonomi; • E dira tshegetso le temoso e e fitlhelelang batho go ruta baagi botlhe ka kakaretso ka ga ditshwanelo tsa botho le Molaotheo; • E tlhokomela tlhamo ya peomolao e ntšhwa go netefatsa gore peomolao ya go nna jalo e akanyetsa melawana le mabaka a ditshwanelo tsa botho; • E dirisana le bobegakgang go neela tshedimosetso ka ga dikgatlhegelo tsa ditshwanelo tsa botho le go tsweletsa temoso ya ditshwanelo tsa botho; le • Go dira dipotsolotso tsa phatlalatsa ka ga ditlolomolao tse di rulaganeng tsa ditshwanelo tsa botho. • E tlhola mafelo a baitseanape le bannaleseabe ba bangwe go buisana ka dintlha tsa ditshwanelo tsa botho, ditlhoko le ditlhabololo • E dira le setlhopha sa mefutafuta sa bannaleseabe go netefatsa gore go nna le paakanyo moo ditshwanelo di tlodilweng, kgotsa go tsweletsa mekgwa e e botoka, dipholisi le melao mo dikgatlhegelong tsa ditshwanelo tsa botho Dingongorego tse di batlisisiwang ke SAHRC SAHRC e na le taolo ya go dira patlisiso fa e amogela ngongorego mo tlolomolaong nngwe le nngwe e e latofadiwang ya tshwanelo ya motheo ya botho. SAHRC e na le dithata tsa go batlisisa ka boithatelo tlolomolao epe kgotsa matshosetsi a tshwanelo ya motheo. 21"